ai4bharat/Pralekha huggingface dataset:
எஃகுத்துறை அமைச்சகம்
ஸ்டீல் பயன்பாட்டை மேம்படுத்துவதற்கான வழிமுறைகள் குறித்து விவாதிப்பதற்காக நடைபெற்ற வெபினாருக்கு திரு தர்மேந்திர பிரதான் தலைமை வகித்தார்.
ஸ்டீல் மற்றும் பெட்ரோலியம், இயற்கை எரிவாயு அமைச்சர் திரு தர்மேந்திர பிரதான் இன்று ”இஸ்பட்டி இரடா: கட்டுமானம் மற்றும் உள்கட்டமைப்பு தொழில் பிரிவுகளில் ஸ்டீல் பயன்பாட்டை மேம்படுத்துதல்” என்ற தலைப்பிலான் வெபினாருக்குத் தலைமை வகித்தார். ஸ்டீல் அமைச்சகத்தின் இணையமைச்சர் திரு ஃபாகன் சிங் குலஸ்தே, ஸ்டீல் அமைச்சகத்தின் செயலாளர் மற்றும் உயரதிகாரிகள், முன்னணித் தொழிற்சாலையினர், கல்வியாளர்கள், ஆய்வாளர்கள் ஸ்டீலைப் பெருமளவில் பயன்படுத்துபவர்கள் மற்றும் ஒழுங்குமுறை அதிகாரிகள் ஆகியோர் இந்த வெபினாரில் கலந்து கொண்டனர்.
இந்த வெபினாரில் உரையாற்றிய திரு பிரதான் நாட்டின் பொருளாதார வளர்ச்சியில் ஸ்டீல் தொழில் மிக முக்கியப் பங்கினை ஆற்றுவதோடு உலக அளவில் ஸ்டீல் உற்பத்தி செய்யும் இரண்டாவது பெரிய நாடாக இந்தியா உள்ளதோடு தரமான பொருள்களை உருவாக்குவதற்கான திறனும் உள்ளது என்று அவர் குறிப்பிட்டார். ஆனால் நம் நாட்டில் தனிநபருக்கான ஸ்டீல் நுகர்வு என்பது உலக சராசரியோடு ஒப்பிட்டால் மூன்றில் ஒரு பங்காகத்தான் இருக்கிறது. எனவே நாம் ஸ்டீல் பயன்பாட்டை அதிகரிப்பதற்கான வாய்ப்பு உள்ளது என்றும் அமைச்சர் மேலும் தெரிவித்தார்.
இஸ்பட்டி இரடாவைக் குறித்துப் பேசும் போது அமைச்சர் இஸ்பட் என்பது வெறும் உலோகம் மட்டுமல்ல. அது மனதின் ஒரு நிலையாகும். இந்தியாவானது அனைவரையும் உள்ளடக்கிய வளர்ச்சி பெற்ற நாடாக ஆவதற்கான இஸ்பட்டி இரடாவைப் பெற்றுள்ளது என்று குறிப்பிட்டார். இது ஒரு வாசகம் மட்டுமல்ல. பொருளாதாரத்தை வலுப்படுத்துதல், ஏழைகளின் நிலைமையை மேம்படுத்துதல், சுற்றுச்சூழலை மேம்படுத்துதல் மற்றும் வேலைவாய்ப்புகளை அதிகரித்தல் ஆகியவற்றுக்கான அரசின் கடப்பாட்டை வெளிப்படுத்துகின்ற முழக்கம் என்று அமைச்சர் மேலும் தெரிவித்தார். ஒருங்கிணைந்த இஸ்பட்டி இரடா பிராண்டிங் முகாமுக்கு நாட்டில் ஸ்டீல் பயன்பாட்டை பொருத்தமான வகையில் அதிகரித்தல் என்பதே நோக்கம் ஆகும். பயன்படுத்த எளிமையானதாக, சுற்றுச்சூழலுக்கு உகந்ததாக, சிக்கனமானதாக, அனைவரும் வாங்கக் கூடியதாக, வலுவைத் தரும் உலோகமாக ஸ்டீலைப் பயன்படுத்துவதை அதிகரிக்க வேண்டும் என்பது தான் இந்த இயக்கத்தின் நோக்கம் ஆகும்.
(Visitor Counter : 178
பிரதமர் அலுவலகம்
போர்ச்சுகல் நாட்டின் பிரதமராக மீண்டும் தேர்ந்தெடுக்கப்பட்டுள்ள திரு. ஆண்டனியோ கோஸ்டாவிற்கு பிரதமர் வாழ்த்து
போர்ச்சுகல் நாட்டில் நடைபெற்ற நாடாளுமன்றத் தேர்தலில் அபார வெற்றிபெற்றுள்ள திரு. ஆண்டனியோ கோஸ்டாவிற்கு வாழ்த்துத் தெரிவித்துள்ள பிரதமர் திரு. நரேந்திர மோடி, போர்ச்சுகல் நாட்டுடனான அன்பான மற்றும் காலத்தால் அழிக்க முடியாத நட்புறவை வலுப்படுத்தி, தொடர வேண்டுமென்ற தமது விருப்பத்தையும் தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் பிரதமர் வெளியிட்டுள்ள டுவிட்டர் பதிவில் ;
”போர்ச்சுகல் நாடாளுமன்றத் தேர்தலில் பெற்றுள்ள அபார வெற்றி மற்றும் மீண்டும் பிரதமராக தேர்ந்தெடுக்கப்பட்டுள்ள எனது நண்பர் @antoniocostapm-க்கு வாழ்த்துகள். போர்ச்சுகல் நாட்டுடனான அன்பான மற்றும் காலத்தால் அழிக்க முடியாத நட்புறவை வலுப்படுத்தி, தொடர்வதை ஆவலுடன் எதிர்நோக்கியிருக்கிறேன்” என்று தெரிவித்துள்ளார்.
எரிசக்தி அமைச்சகம்
கொவிட் சிகிச்சை நடவடிக்கைகளை தொடர்கின்றன பவர்கிரிட், என்டிபிசி
மத்திய மின்துறை அமைச்சகத்தின் கீழ் செயல்படும் பவர்கிரிட், என்டிபிசி நிறுவனங்கள் தங்கள் ஊழியர்கள் மற்றும் குடும்பத்தினருக்கு கொவிட் சிகிச்சை, தடுப்பூசி போடும் பணிகளை தொடர்ந்து மேற்கொள்கின்றன.
மத்திய மின்துறை அமைச்சகத்தின் கீழ் செயல்படும் பவர்கிரிட் நிறுவனம், தனது ஊழியர்கள், ஓய்வு பெற்ற ஊழியர்கள், ஒப்பந்த ஊழியர்கள் மற்றும் அவர்களது குடும்பத்தினருக்கு கொவிட் தடுப்பூசி போடுவது மற்றும் சிகிச்சை அளிப்பதில் தொடர்ந்து உதவி வருகிறது.
வடக்கு பகுதியில் உள்ள பவர் கிரிட் நிறுவனம் தனது ஊழியர்கள் மற்றும் குடும்பத்தினருக்காக ஜலந்தர், மோகா, ஹமிர்பூர் மற்றும் வகோரா பகுதிகள் உட்பட பல துணை மின் நிலையங்களில் 5 தடுப்பூசி முகாம்களை நடத்தியது. ஜம்முவில் 100 ஒப்பந்த தொழிலாளர்களுக்காக ஒரு தடுப்பூசி முகாம் நடத்தப்பட்டது. இங்கு 24 மணி நேர தனிமை சிகிச்சை மையமும் அமைக்கப்பட்டுள்ளது. ஊழியர்கள் மற்றும்
அவர்களது குடும்பத்தினர் அறிந்து கொள்ளும் வகையில் கொவிட் தடுப்பு முறைகள் குறித்து ஜம்முவில் உள்ள தலைமையகத்தின் வளாகம், ஊழியர்கள் குடியிருப்பு பகுதியில் விழிப்புணர்வு போஸ்டர்கள் ஒட்டப்பட்டுள்ளன.
என்டிபிசி நிறுவனத்தின் கொவிட் சிகிச்சை மையம்:
மின்துறை அமைச்சகத்தின் மற்றொரு பொதுத்துறை நிறுவனமான தேசிய அனல் மின் நிறுவனம், அப்போலோ தொலைதூர சுகாதார சேவை அமைப்புடன் இணைந்து அசாமில் உள்ள பொங்கைகான் பகுதியில் கொவிட் சிகிச்சை மையத்தை நேற்று தொடங்கியது. இதை என்டிபிசி நிறுவனத்தின் தலைமை பொது மேலாளர் திரு சுப்ரதா மண்டல் தொடங்கி வைத்து, அங்குள்ள வசதிகளை ஆய்வு செய்தார். இங்கு 10 கொவிட் சிகிச்சை படுக்கைகள், வென்டிலேட்டருடன் ஒரு ஐசியு படுக்கை வசதிகள் உள்ளது. மேலும் இந்த மையம் வெப் கேமிரா, எல்இடி டி.வி ஆகியவற்றுடன் அப்போலோவுடன் இணைக்கப்பட்டுள்ளது.
இதன் மூலம் உடல்நிலை மோசமடையும் நோயாளிகளை தொலை தூரத்தில் இருந்தே கண்காணித்து சிகிச்சைகளுக்கான ஆலோசனையை வழங்க முடியும். அதோடு, ஆக்ஸிஜன் செறிவூட்டிகள், ஆக்ஸிஜன் சிலிண்டர்கள் உட்பட பல வசதிகள் இந்த மையத்தில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721806
------
(Visitor Counter : 149
PIB Headquarters
கொவிட்-19 - பிஐபி செய்தித் தொகுப்பு
26.06.2020
· பிரதமர் அலுவலகம்
· நிதி ஆணையம்
· விவசாயத்துறை அமைச்சகம்
· பாதுகாப்பு அமைச்சகம்
· புவி அறிவியல் அமைச்சகம்
· நிதி அமைச்சகம்
· உணவுப் பதப்படுத்துதல் தொழிற்சாலைகள் அமைச்சகம்
· சுகாதாரம் மற்றும் குடும்ப நலத்துறை அமைச்சகம்
· உள்துறை அமைச்சகம்
· மனித வள மேம்பாட்டு அமைச்சகம்
· ஜல்சக்தி அமைச்சகம்
· குறு சிறு மற்றும் நடுத்தர தொழில் துறை அமைச்சகம்
· பெட்ரோலியம் மற்றம் இயற்கை எரிவாயு அமைச்சகம்
· சாலைப் போக்குவரத்து மற்றும் நெடுஞ்சாலைத்துறை அமைச்சகம்
· ஊரக வளர்ச்சி அமைச்சகம்
· அறிவியல் மற்றும் தொழில்நுட்பத்துறை
· சமூக நிதி மற்றும் அதிகாரமளித்தல் அமைச்சகம்
· சுற்றுலா அமைச்சகம்
· சிறப்பு சேவைகள் மற்றும் கட்டுரைகள்
(Visitor Counter : 167
பிரதமர் அலுவலகம்
குஜராத் மாநிலம் அமோதில் பல்வேறு திட்டங்களைத் திறந்து வைத்து, அடிக்கல் நாட்டும் விழாவில் பிரதமரின் உரை
குஜராத் முதல்வர் திரு புபேந்திர பாய் பட்டேல் அவர்களே, நாடாளுமன்ற உறுப்பினர் திரு சி.ஆர். பாட்டில் அவர்களே, மத்திய அமைச்சரும் குஜராத் மண்ணின் மைந்தருமான திரு மன்சுக் மாண்டவியா அவர்களே, குஜராத் அரசின் அமைச்சர்களே, நாடாளுமன்ற, சட்டமன்ற உறுப்பினர்களே, சகோதர, சகோதரிகளே!
இன்று காலை இங்கு வரும்போது எனக்கு ஒரு சோகமான செய்தி கிடைத்தது. முலாயம் சிங் யாதவ் அவர்கள் இன்று மறைந்து விட்டார். அவரது மறைவு நாட்டிற்கு மிகப்பெரிய இழப்பு. முதல்வர்களாக நாங்கள் இருவரும் சந்திக்கும்போதெல்லாம் ஒருவர் மீது ஒருவர் சிறப்பான அன்பைக் கொண்டிருந்தோம். அவரது மறைவை ஏற்றுக் கொள்ளும் வலிமையை அன்னாரது குடும்பத்தாருக்கும், ஆதரவாளர்களுக்கும் இறைவன் வழங்கிட பிரார்த்திக்கிறேன்.
நண்பர்களே,
இன்று தொடங்கப்பட்டுள்ள புதிய திட்டங்கள் எனது குஜராத் மாநிலத்தின் ஆற்றலை அதிகப்படுத்துவதோடு, என் பரூச் மாவட்டத்தையும் மிகுந்த துடிப்பானதாக மாற்றுகிறது. இங்கு அமைக்கப்பட உள்ள ரசாயன உற்பத்தி தொழிற்சாலைகளால் ஜவுளித்துறை பயனடையும். ஜவுளித்துறை பயனடைந்தால், பருத்தியை உற்பத்தி செய்யும் விவசாயியும் பயனடைவார். இந்தத் துறை தான் மிக அதிக வேலை வாய்ப்பை வழங்குகிறது. உள்ளூர் பொருட்களுக்கு குரல் கொடுக்க வேண்டும். தீபாவளி பண்டிகை வரவிருக்கிறது. இந்தியாவில் தயாரிக்கப்படும் பட்டாசுகளை வாங்கினால், அவை வெளிநாட்டு பட்டாசுகளைப் போல அல்லாமல், வெளிச்சம் குறைவாக இருந்தாலும், ஏழை சகோதரர்களின் இல்லங்களில் அது ஒளியை ஏற்றும்.
சகோதர, சகோதரிகளே,
2014-ஆம் ஆண்டு பிரதமராக நான் தில்லி சென்ற போது உலக பொருளாதாரத்தில் இந்தியா 10-ஆம் இடம் வகித்தது. தற்போது 5-வது இடத்தில் இந்தியா உள்ளது. 250 ஆண்டுகள் நம்மை ஆண்ட நாட்டைப் பின் தள்ளி 5-ஆம் இடத்திற்கு முன்னேறியது, நம் நாட்டின் பெருமையையும் புகழையும் அதிகரிக்கிறது. இளம் தலைமுறையினர், விவசாயிகள், தொழிலாளர்கள், சிறு வணிகர்கள், சிறிய ரக புத்தொழில் நிறுவனங்கள் முதலியோர் இந்த சாதனைக்கு வித்திட்டுள்ளனர்.
கொரோனா காலத்தில் குஜராத்தில் தயாரிக்கப்பட்ட மருந்துகளும், தடுப்பூசிகளும் லட்சக்கணக்கான மக்களின் உயிர்களைப் பாதுகாத்துள்ளன. நாட்டில் உள்ள மருந்து நிறுவனங்களில் 25% குஜராத்தில் இருப்பது நமக்கு பெருமை.
நமது வளர்ச்சி பயணத்தில் பழங்குடி மக்களின் பங்களிப்பு அளப்பரியது. எனவேதான் பிர்ஸா முண்டாவின் பிறந்தநாளை பழங்குடி தினமாக நாம் அறிவித்தோம். சுதந்திரத்திற்காகப் போராடிய பழங்குடி மக்களின் நினைவகங்கள் குஜராத் உட்பட நாடு முழுவதும் அமைக்கப்பட்டன. குஜராத் மாநிலத்தின் வளர்ச்சியில் உறுதியேற்போம். பருச் மாவட்டத்தை புதிய உச்சத்திற்கு கொண்டு செல்வோம்.
மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை குஜராத்தி மொழியில் வழங்கியிருந்தார்.
சுகாதாரம் மற்றும் குடும்ப நலத்துறை அமைச்சகம்
மக்கள் தொகை, மனித முதலீடு மற்றும் நீடித்த வளர்ச்சி குறித்த கருத்தரங்கு: டாக்டர் பாரதி பிரவீன் பவார் தலைமை தாங்கினார்
மக்கள் தொகை, மனித முதலீடு மற்றும் நீடித்த வளர்ச்சி குறித்த கருத்தரங்குக்கு, மத்திய சுகாதாரம் மற்றும் குடும்பநலத்துறை இணை அமைச்சர் டாக்டர் பாரதி பிரவீன் பவார் இன்று தலைமை தாங்கினார்.
தில்லி பல்கலைக்கழகத்தில் உள்ள பொருளாதார வளர்ச்சி மையத்தில், டிஜிட்டல் மக்கள் தொகை கடிகாரத்தை, டாக்டர் பாரதி பிரவீன் பவார் தொடங்கி வைத்தார்.
டாக்டர் தீபாஞ்சலி ஹலாய் மற்றும் டாக்டர் சுரேஷ் சர்மா எழுதிய ‘அசாமில் குழந்தை மற்றும் குழந்தை இறப்பு - மக்கள் தொகை மற்றும் சமூக-பொருளாதார தொடர்புகள் என்ற புத்தகம், எச்எம்ஐஎஸ் சிற்றேடு, மதிப்பீட்டு கையேடு ஆகியவற்றை மத்திய இணை அமைச்சர் வெளியிட்டார்.
விநாயகர் சதுர்த்தியை முன்னிட்டு, அனைவருக்கும் வாழ்த்து தெரிவித்த டாக்டர் பிரவீன் பவார், 2027ம் ஆண்டுக்குள் அதிக மக்கள் தொகை உள்ள நாடாக இந்தியா மாறவுள்ளது என மதிப்பீடு செய்யப்பட்டுள்ளதால், மக்கள் தொகை குறித்து விரிவாக விவாதித்து விழிப்புணர்வை ஏற்படுத்த வேண்டும் என கூறினார். நாடு முழுவதும் சுகாதார கட்டமைப்பை வலுப்படுத்தவும், அனைவருக்கும் சுகாதாரம் என்ற பிரதமரின் தொலைநோக்கை நிறைவேற்றவும், மத்திய சுகாதாரம் மற்றும் குடும்பநல அமைச்சகம் உறுதிபூண்டுள்ளது என அவர் சுட்டிக் காட்டினார்.
மக்கள் தொகை கொள்கை, மக்கள் தொகையை நிலைப்படுத்த வேண்டும் மற்றும் இதற்கு பெரிய மற்றும் சிறிய அணுகுமுறை தேவை என டாக்டர் பாரதி பிரவீன் பவார் கூறினார். அனைவருக்கும் சுத்தமான எரிபொருள், வீடு, சுத்தமான குடிநீர் மற்றும் சுகாதார வசதி கிடைப்பதை மத்திய அரசு உறுதி செய்கிறது என அவர் கூறினார்.
பொது பொருட்களின் விநியோகம் மற்றும் அணுகலில், மக்கள் தொகை மதிப்பீடு எவ்வளவு முக்கியம் என்பதை கணக்கிட்டு, தற்போதைய பிரச்சினைகள் குறித்த ஆராய்ச்சியை, மேற்கொள்வதில், மக்கள் ஆய்வு மையங்கள் முக்கிய பங்கு வகிக்கின்றன என்பதை அவர் எடுத்து கூறினார்.
-----
(Visitor Counter : 230
பிரதமர் அலுவலகம்
ஒத்துழைப்புக்கான அருமையான தளம் ஏரோ இந்தியா: பிரதமர்
பாதுகாப்பு மற்றும் விண்வெளித்துறையில் இந்தியா அளவற்ற ஆற்றலை வழங்குகிறது எனவும் இத்துறைகளின் ஒத்துழைப்புக்கு ஏரோ இந்தியா அருமையான தளமாக உள்ளது என்றும் பிரதமர் திரு நரேந்திர மோடி கூறியுள்ளார்.
பிரதமர் விடுத்துள்ள சுட்டுரை செய்தியில், ‘‘பாதுகாப்பு மற்றும் விண்வெளித்துறையில் இந்தியா அளவற்ற ஆற்றலை வழங்குகிறது. இத்துறைகளின் ஒத்துழைப்புக்கு, ஏரோ இந்தியா அருமையான தளம். இத்துறைகளில் எதிர்காலத்துக்கு தேவையான சீர்திருத்தங்களை மத்திய அரசு கொண்டு வந்துள்ளது. இது தற்சார்பு இந்தியாவாக மாறும் நமது தேடலுக்கு உத்வேகம் அளிக்கும்’’ என குறிப்பிட்டுள்ளார்.
அறிவியல் மற்றும் தொழில்நுட்பத்துறை
ஒரு முறை மட்டுமே பயன்படுத்தும் முகக்கவசங்களுக்கு கரிமம் மற்றும் கரிமமல்லாத நானோ பூச்சுகள்: கோவிட்-19 தொற்றுக்கு எதிரான வலுவான ஆயுதம்
அறிவியல் தொழில்நுட்பத் துறை நானோ இயக்கத்தின் கீழ் பெங்களூருவில் செயல்படும் ஜோதி தொழில்நுட்ப நிறுவனத்தின் டாக்டர் ஆர். விஸ்வநாதா உருவாக்கியுள்ள கரிமம் மற்றும் கரிமமல்லாத நானோ பூச்சுகள் கொண்ட ஒரு முறை மட்டுமே பயன்படுத்தக் கூடிய முகக்கவசங்களை பெருமளவில் உற்பத்தி செய்வதற்கான உதவியை அறிவியல் மற்றும் தொழில்நுட்பத் துறை அனுமதித்துள்ளது.
இந்தக் கவசம் தயாரிப்பதற்கு சொல்-ஜெல் நானோ தொழில்நுட்பத்தை டாக்டர்.ஆர் விஸ்வநாதா பயன்படுத்தி உள்ளார். மருத்துவ முகக்கவசங்களுக்கு தான் புதிதாகத் தயாரித்த நானோ பூச்சுகளை பூசி அவற்றின் நோய் எதிர்ப்புத் திறனை நிரூபித்துக் காட்டுவதோடு. இந்தத் தொழில்நுட்பத்தை தொழிற்சாலை உற்பத்திக்கு ஏற்ற வகையில் மாற்றித் தருவதற்கான ஒரு செயல் திட்டத்தையும் அவர் உருவாக்கித் தருவார்.
(Visitor Counter : 103
பாதுகாப்பு அமைச்சகம்
இந்தியாவின் துரிதமாக செயலாற்றும் ஏவுகணை முக்கிய மைல்கல்லை எட்டியது
விமானி இல்லாத இலக்கு விமானம் ஒன்றை சரியாக தாக்கியதன் மூலம் முக்கிய மைல்கல் ஒன்றை இந்தியாவின் துரிதமாக செயலாற்றும் தரையிலிருந்து வானுக்கு ஏவப்படும் ஏவுகணை  எட்டியுள்ளது.
ஒடிசா கடற்கரைக்கு அருகே ஐடிஆர் சந்திப்பூரிலிருந்து இன்று பிற்பகல் 3.50 மணியளவில் இந்த ஏவுகணை ஏவப்பட்டது.
ஏவுகணையின் வெற்றிக்காக விஞ்ஞானிகளை பாதுகாப்பு அமைச்சர் திரு ராஜ்நாத் சிங் மற்றும் உயரதிகாரிகள் பாராட்டியுள்ளனர்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://www.pib.gov.in/PressReleasePage.aspx?PRID=1672694
குடியரசுத் தலைவர் செயலகம்
ஜனவரி 14,21 மற்றும் 28 ஆகிய நாட்களில் படைமாற்றும் நிகழ்ச்சி நடைபெறாது
குடியரசு தின அணிவகுப்பு மற்றும் பாசறை திரும்பும் நிகழ்ச்சி ஒத்திகைகள் காரணமாக ஜனவரி 14 முதல் 28, 2023-க்கு  இடையேயான நாட்களில் படைமாற்றும் நிகழ்ச்சி நடைபெறாது.
பிரதமர் அலுவலகம்
ஒடியா புத்தாண்டு மற்றும் மஹா பிஷுபா பன சங்கராந்தியை முன்னிட்டு மக்களுக்கு பிரதமர் வாழ்த்து
ஒடியா புத்தாண்டு மற்றும் மஹா பிஷுபா பன சங்கராந்தியை முன்னிட்டு பிரதமர் திரு.நரேந்திர மோடி மக்களுக்கு வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“ஒடியா புத்தாண்டு மற்றும் மஹா பிஷுபா பன சங்கராந்தி வாழ்த்துக்கள்.
இந்தப் புத்தாண்டு மகிழ்ச்சி பொங்கச் செய்யட்டும்.
நமது சமுதாயத்தில் சகோதரத்துவம் மற்றும் அனைவரும் நல்ல உடல் ஆரோக்கியத்துடன் திகழச் செய்யட்டும்“ என்று தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ராஜஸ்தானில் 18 நெடுஞ்சாலை திட்டங்களுக்கு திரு நிதின் கட்கரி நாளை அடிக்கல் நாட்டுகிறார்
மத்திய சாலை போக்குவரத்து, நெடுஞ்சாலைகள் மற்றும் சிறு, குறு மற்றும் நடுத்தர தொழில்கள் அமைச்சர் திரு நிதின் கட்கரி, ராஜஸ்தானில் 18 நெடுஞ்சாலை திட்டங்களை காணொலி மூலம் அடிக்கல் நாட்டி நாளை துவக்கி வைக்கிறார்.
ராஜஸ்தான் முதல்வர் திரு அசோக் கெலாட் இந்த விழாவிற்கு தலைமை ஏற்கிறார். மத்திய அமைச்சர் ஜெனரல்  வி கே சிங் மற்றும் மாநில அமைச்சர்கள் இதில் பங்கேற்கின்றனர்.
நாளை அடிக்கல் நாட்டப்படவிருக்கிற திட்டங்களின் மூலம் 1127 கிலோமீட்டர்களுக்கு சாலைகள் அமைக்கப்படும். இதற்கான செலவு ரூபாய் 8,341 கோடி ஆகும். ராஜஸ்தானின் வளர்ச்சிக்கு இந்த சாலைகள் வழிவகுக்கும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683050
----
(Visitor Counter : 101
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நயா ராய்ப்பூரில் ஓட்டுநர் பயிற்சி நிறுவனம்
சண்டீஸ்கர் மாநிலத்தின் சார்பில் நயா ராய்ப்பூரில் ஓட்டுநர் பயிற்சி மற்றும் ஆராய்ச்சி நிறுவனம் ஒன்றை அமைப்பதற்கான திட்ட முடிவு ஒன்று சாலைப் போக்குவரத்து மற்றும் நெடுஞ்சாலை அமைச்சகத்துக்கு அனுப்பப்படடது. இதையடுத்து அந்த அமைச்சகம் வரிகள் உள்பட ரூபாய் 17 கோடி செலவில் இந்த நிறுவனத்தை அமைப்பதற்கு கடந்த ஆகஸ்ட் மாதம் அனுமதி அளித்தது. மேலும் அனுமதி அளிக்கப்பட்ட நாளில் இருந்து இந்த நிறுவனத்தை 24 மாதங்களுக்குள் அமைக்க கால அவகாசமும் அளிக்கப்பட்டுள்ளது.
சாலைப் போக்குவரத்து, தேசிய நெடுஞ்சாலை, கப்பல் போக்குவரத்து, ரசாயன மற்றும் உரத் துறை அமைச்சர் திரு மான்சக் மாண்டாவிய மக்களவையில் எழுத்துப்பூர்வமாக அளித்த பதிலில் இதைத் தெரிவித்துள்ளார்.
(Visitor Counter : 57
பாதுகாப்பு அமைச்சகம்
இந்திய விமானப்படைப் பிரிவுடன், அசாம் மற்றும் அருணாச்சல் படைப்பிரிவுகள் இணைப்பு
இந்திய விமானப்படையின் 106-வது படைப்பிரிவுடன், இந்திய ராணுவத்தின் அசாம் மற்றும் அருணாச்சல் படைப்பிரிவுகளை இணைக்கும் நிகழ்ச்சி அசாம் மாநிலத்தில் உள்ள தேஸ்பூரில் இன்று நடைப்பெற்றது.
இந்த இணைப்பு விழாவில் அணிவகுப்பு மரியாதையை அசாம் படைப்பிரிவு மற்றும் அருணாச்சல் ஸ்கவுட்ஸ் படைப்பிரிவுகளின் தலைமை அதிகாரி மேஜர் ஜெனரல் பி.எஸ் பேல் ஏற்றுக்கொண்டார்.
படைப்பிரிவுகளின் இணைப்பு சாசனத்தில் மேஜர் ஜெனரல் பி.எஸ். பேல், விமானப்படையின் 106 வது படைப்பிரிவு தலைமை அதிகாரி குரூப் கேப்டன் வரூண் ஸ்லேரியா ஆகியோர் கையெழுத்திட்டனர்.
விமானப்படையின் 106 வது படைப்பிரிவு, கிழக்கு பகுதியில் சுகாய் போர் விமானங்களுடன் உள்ளது. இவர்களுக்கு உதவியாக, ராணுவத்தின் இந்த இரு படைப்பிரிவுகள் இணைக்கப்பட்டுள்ளன.
கிழக்கு எல்லைப் பகுதியில் தற்போது நிலவும் முரண்பாடான சூழலில், இந்த இணைப்பு ராணுவ படைகளின் கூட்டு நெறிமுறைகளில் பரஸ்பர புரிதலை அதிகரிக்கும்.
அசாம் படைப்பிரிவு கடந்த 1941ம் ஆண்டு ஜூன் 15 ஆம் தேதி ஏற்படுத்தப்பட்டது. இப்படைப்பிரிவு 2 ஆம் உலகப் போரில் 6 போர் கவுரவங்களை பெற்றுள்ளது.
விமானப்படையின் 106 வது படைப்பிரிவு 1959 ஆம் ஆண்டு டிசம்பர் 11 ஆம் தேதி உருவாக்கப்பட்டது.
இப்பிரிவில் சுகாய் போர் விமானங்கள் உள்ளன.
இந்நிகழ்ச்சியில் பேசிய மேஜர் ஜெனரல் பி.எஸ்.பேல், இந்த இணைப்பின் முக்கியத்துவம் மற்றும் நீண்ட கால தாக்கம் குறித்து பேசினார்.
படைப்பிரிவுகளின் செயல்பாட்டு நெறிமுறைகளை புரிந்து கொள்ளுதல், படைப் பிரிவுகளுக்கு இடையே நட்புறவை உருவாக்குதல் ஆகியவை இந்த இணைப்பின் பின்னால் உள்ள விஷயங்கள் என அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1698125
-----
(Visitor Counter : 164
சிறப்பு சேவைகள் மற்றும் கட்டுரைகள்
ஈரோட்டில் இருந்து தாராபுரம் வழியாக பழனி செல்லும் புதிய ரயில் பாதை குறித்து மத்திய இணை அமைச்சர் எல்.முருகன் ரயில்வே அமைச்சருடன் சந்தித்து உரையாடல்
ஈரோட்டில் இருந்து தாராபுரம் வழியாக பழனி செல்லும் புதிய அகலரயில் பாதை குறித்து, மத்திய தகவல் ஒலிபரப்பு மற்றும் மீன்வளத்துறை, கால்நடை பராமரிப்பு &பால்வளத்துறை இணையமைச்சர் டாக்டர் எல் முருகன் மத்தியரயில்வே அமைச்சர் திரு.அஷ்வினி வைஷ்ணவ்வை சந்தித்து உரையாடினார்.
மக்களின் ஒட்டுமொத்தவளர்ச்சிக்கும்,அப்பகுதியின் விவசாய பொருளாதாரத்தை மேம்படுத்தவும்அகலரயில் பாதை அமைக்க வேண்டும் என்பது தாராபுரம் மக்களின் நீண்டகால கோரிக்கையாகும்.
வாரணாசியிலிருந்து காஞ்சிபுரம் வழியாக ராமேசுவரத்துக்கு பயணிகள் விரைவு ரயிலை இயக்க வேண்டும் என்றும்டாக்டர் முருகன் கேட்டுக்கொண்டார்.இதுபாரம்பரிய நகரமான காஞ்சிபுரத்தை, ராமாயணம் சுற்றுலாஇணைப்புப்பாதையோடுஇணைக்க உதவும். இதுஉள்நாட்டு சுற்றுலாவை மேம்படுத்தும்.
ரயில்வே அமைச்சர் திருஅஷ்வினி வைஷ்ணவ் இந்த இரண்டு கோரிக்கைகளையும் விரிவாக விவாதித்தார். மேலும், தமிழ்நாட்டின்ரயில்வேத் துறையை மேம்படுத்த தேவையான அனைத்து உதவிகளையும் செய்து தருவதாக உறுதி அளித்துள்ளார்.
(Visitor Counter : 77
நிதி அமைச்சகம்
மத்திய மறைமுக வரிகள் வாரியத்தின் ஆவண அடையாள எண் நாளை முதல் நடைமுறைக்கு வருகிறது
மத்திய மறைமுக வரிகள் வாரியத்தின் ஆவண அடையாள எண்  நாளை, 8 நவம்பர், 2019 வெள்ளிக்கிழமை முதல் நடைமுறைக்கு வருகிறது. மறைமுக வரிகள் நிர்வாகத்தில் வரலாற்றுச் சிறப்பு மிக்கதாக கருதப்படும் DIN நடைமுறை, மத்திய நிதி மற்றும் கம்பெனி விவகாரங்கள் துறை அமைச்சர் திருமதி நிர்மலா சீதாராமனின் வழிகாட்டுதலில் உருவாக்கப்பட்டுள்ளது. மத்திய மறைமுக வரிகள் வாரியத்தால், இனி அனுப்பப்படும் அனைத்துத் தகவல்களும், ஆவண அடையாள எண் கொண்டதாக இருக்கும். நேரடி வரிகள் நிர்வாகத்தில் இந்த ஆவண அடையாள எண் நடைமுறை ஏற்கனவே செயல்பாட்டில் உள்ளது. மறைமுக வரிகள் நிர்வாகத்தில் வெளிப்படைத்தன்மை மற்றும் பொறுப்புணர்வை அதிகரிக்கும் நோக்கில், மத்திய அரசு இந்த நடவடிக்கையை மேற்கொண்டுள்ளது. தகவல் தொழில்நுட்பத்தை பரவலாக பயன்படுத்தி இந்த அடையாள எண் நடைமுறைக்குக் கொண்டுவரப்பட்டுள்ளது.
புதிய நடைமுறை அமலுக்கு வந்திருப்பதையடுத்து, மறைமுக வரிகள் வாரியத்தால் இனி மேற்கொள்ளப்படும் சோதனைகள், சம்மன், கைது உத்தரவுகள், ஆய்வு நோட்டீஸ் மற்றும் கடிதங்கள் தொடர்பான விசாரணைக்கு ஆவண அடையாள எண் பயன்படுத்தப்பட உள்ளதாக மத்திய வருவாய்த் துறை செயலாளர் டாக்டர் அஜய் பூஷன் பாண்டே தெரிவித்துள்ளார்.
ஜி.எஸ்.டி அல்லது சுங்கத்துறை அல்லது மத்திய கலால் துறையால் அனுப்பப்படும் அனைத்து கடிதப் போக்குவரத்துகளிலும், கணினி மூலம் உருவாக்கப்பட்ட ஆவண அடையாள எண் இல்லாத கடிதங்கள் செல்லாதவையாக கருதப்படும் என்றும் அவர் தெரிவித்தார்.
இந்தப் புதிய நடைமுறை, முறையான தணிக்கை மேற்கொள்வதற்கான டிஜிட்டல் புள்ளிவிவரப் பட்டியல் ஒன்றை தயாரிக்க உதவும் என்று மத்திய நேரடி வரிகள் வாரியத்தின் தலைவர் திரு பிரணாப் கே தாஸ் கூறியுள்ளார்.
------
(Visitor Counter : 106
வணிகம் மற்றும் தொழில்துறை அமைச்சகம்
தொழில் துறை நடவடிக்கை மற்றும் முதலீட்டை ஊக்குவிக்க திரு. பியூஷ் கோயல் மாநிலத் தொழில்துறை அமைச்சர்கள் மற்றும் யூனியன் பிரதேச நிர்வாகிகளுடன் மெய்நிகர் கூட்டத்தில் ஆலோசனை
மத்திய வர்த்தகம் மற்றும் தொழில்துறை அமைச்சர் திரு. பியூஷ் கோயல் இன்று மாநிலங்களின் தொழில்துறை அமைச்சர்கள் மற்றும் யூனியன் பிரதேச நிர்வாகிகளுடன் மெய்நிகர் கூட்டத்தில் ஆலோசனை நடத்தினார். நாட்டில் தொழில் உற்பத்தியை ஊக்குவித்தல், முதலீடுகளை ஈர்த்தல், ஒரு மாவட்டம் ஒரு உற்பத்திப் பொருள் அணுகுமுறையை மேற்கொள்ளுதல், தற்சார்பு இந்தியா திட்டத்தை நோக்கிய தேசிய இயக்கத்தை ஊக்குவித்தல் ஆகிய விஷயங்கள் இக்கூட்டத்தில் விவாதிக்கப்பட்டன.
திரு. பியூஷ் கோயல், தேசிய ஜிஐஎஸ் - உதவியுடனான நில வங்கி முறையை மின்னணு முறையில் துவக்கி வைத்தார் . தொழிலியல் தகவல் முறை, மாநில ஜிஐஎஸ் முறைகளுடன் சேர்ந்து இந்த நடைமுறை உருவாக்கப்பட்டு வருகிறது. ஆறு மாநிலங்களில் இந்தத் திட்டம் இன்று தொடங்கப்பட்டுள்ளது. இத்திட்டத்தை தொடங்கி வைத்த திரு. பியூஷ் கோயல், இந்த ஆண்டு டிசம்பருக்குள் மற்ற மாநிலங்கள்/யூனியன் பிரதேசங்கள் இத்திட்டத்தில் சேர்க்கப்படும் என்று நம்பிக்கை தெரிவித்தார். இது ஒரு முன்மாதிரி என்று கூறிய அவர், மாநிலங்களில் இருந்து கிடைக்கும் பின்னூட்டங்களின் அடிப்படையில், மேலும் செயல் திறனுடன், நிலங்களை அடையாளம் கண்டு வாங்கும் போக்குவரத்து பொறிமுறையுடன் மேம்படுத்தப்படும் என்று தெரிவித்தார்.
ஐஐஎஸ் தளம், மாநிலங்கள் முழுவதும் உள்ள தொழில் பகுதிகள்/தொகுப்புகள் குறித்த ஜிஐஎஸ் உதவியுடன் கூடிய தரவுகளைக் கொண்டதாகும். 31 மாநிலங்கள்/யூனியன் பிரதேசங்களில் 3,300-க்கும் மேற்பட்ட தொழில் பூங்காக்கள் உள்ளன. அவை 475,000 ஹெக்டேர் பரப்பளவில் விரிந்துள்ளதாக இந்த முறையின் மூலம் தெரியவந்துள்ளது. காடு, கழிவுநீர்க் கால்வாய், மூலப்பொருள்கள் வெப்ப வரைபடங்கள் , இணைப்பின் பன்மடங்கு அடுக்குகள் உள்ளிட்ட தகவல்கள் இதில் கிடைக்கும். வள ஆதாரங்கள் பயன்பாடு, தொழில் மேம்பாடு, நிலைத்தன்மை ஆகியவற்றை நோக்கிய அணுகுமுறையை ஐஐஎஸ் கடைப்பிடித்து வருகிறது. இந்த முயற்சிக்கு, இன்வெஸ்ட் இந்தியா, நேசனல் சென்டர் ஆப் ஜியோ-இன்பர்மேடிக்ஸ், தகவல் தொழில்நுட்பம், பாஸ்கராச்சார்யா இன்ஸ்டிடியூட் பார் ஸ்பேஸ் அப்ளிகேசன்ஸ் அன்ட் ஜியோ-இன்பர்மேடிக்ஸ் ஆகியவை ஆதரவு அளித்து வருகின்றன.
திரு. நோயல் தமது உரையில், டீம் இந்தியா என்னும் எழுச்சியுடன் இணைந்து பணியாற்றி நாட்டில் தொழில்துறை நடவடிக்கைகளை மேம்படுத்தி, முதலீடுகளை ஈர்த்து, இந்தியாவின் 130 கோடி மக்களின் வாழ்க்கையில் மேம்பாட்டை ஏற்படுத்தவும், வரும் தலைமுறைகளுக்கும் சிறந்த முன்னேற்றத்தை உருவாக்கவும் மாநிலங்கள் முன்வரவேண்டும் என்று வலியுறுத்தினார்.
மத்திய அரசு வெளியிட்டுள்ள பொது கொள்முதல் கொள்கை-மேக் இன் இந்தியா ஆர்டரை மாநிலங்கள் பின்பற்ற வேண்டும் என்று திரு. கோயல் கேட்டுக் கொண்டார். உள்ளூர் உற்பத்தியை ஊக்குவிக்கவும், தற்சார்பு இந்தியாவை அடையவும் இது செயல்திறன் மிக்க உபகரணமாக இருக்கும் என்று அவர் கூறினார். இதன் கீழ், ரூ.200 கோடிக்கும் குறைவான கொள்முதல்களுக்கு உலக டெண்டர் விசாரணை அனுமதிக்கப்படமாட்டாது.\
இந்தியாவில் தொழில் தொடங்கி இயங்குவதற்குத் தேவையான அனைத்து மத்திய, மாநில அனுமதிகள்/ஒப்புதல்களைப் பெறுவதற்கு ஒரு இட டிஜிட்டல் தளத்தைக் கொண்ட ஒற்றைச் சாளர முறையை உருவாக்குவது அவசியம் என அமைச்சர் வலியுறுத்தினார்.
பாதுகாப்பு அமைச்சகம்
மேற்கு கடற்கரைப் பகுதியில் இந்திய கடலோர காவல்படை கடலோர பாதுகாப்பு ஒத்திகையான ஆபரேஷன் சஜாக்-கை நடத்தியது
கடலோர பாதுகாப்பு கட்டமைப்பின் அனைத்து தரப்பினரையும் உள்ளடக்கிய 'ஆபரேஷன் சஜாக்' என்ற ஒத்திகையை இந்திய கடலோர காவல்படை இன்று  மேற்கு கடற்கரைப் பகுதியில் நடத்தியது. இந்த ஒத்திகை கடலோர பாதுகாப்பு முறையை மறுசீரமைக்கவும், கடலில் மீனவர்களிடையே விழிப்புணர்வை ஏற்படுத்தவும் உதவுகிறது.
இந்த ஒத்திகையின் போது, கடலில் உள்ள மீன்பிடி படகுகள், படகுகள் மற்றும் அவற்றின் ஆவணங்களை சரிபார்க்கும் பணி மேற்கொள்ளப்பட்டது. சுங்கத்துறை, துறைமுகங்கள் மற்றும் இந்திய கடற்படையைச் சேர்ந்த 118 கப்பல்கள் இந்த பயிற்சியில் பங்கேற்றன.
கடலோரப் பாதுகாப்புக் கட்டமைப்பை வலுப்படுத்தும் வகையில், மீனவர்களுக்கு பயோமெட்ரிக் அட்டை வழங்குதல், ஒவ்வொரு மாநிலத்திற்கும் ஏற்ப மீன்பிடி படகுகளில் வண்ணக் குறியீடு, மீன் இறங்குதளங்களை நிர்வகித்தல் உள்ளிட்ட பல நடவடிக்கைகள் மேற்கொள்ளப்பட்டுள்ளன. பயோமெட்ரிக் கார்டு ரீடர்களும் பாதுகாப்பு நிறுவனங்களுக்கு வழங்கப்பட்டுள்ளன.
ஒவ்வொரு மாதமும் ஒரு நாள் ஒத்திகை நடத்தப்பட்டு, கடலோர பாதுகாப்பு கட்டமைப்பை மேலும் மேம்படுத்துவதற்கான முடிவுகள் எடுக்கப்படுகின்றன. பல்வேறு கடலோர பாதுகாப்பு நடவடிக்கைகள் செயல்படுத்தப்படுவதை சரிபார்த்து அவற்றை மேம்படுத்த இந்த ஒத்திகை உதவுகிறது.
பிரதமர் அலுவலகம்
இஸ்ரேல் மற்றும் யூத மக்களுக்கு பிரதமர் ஹனுக்கா தின வாழ்த்து
பிரதமர் திரு நரேந்திர மோடி, ஹனுக்கா பண்டிகையைக் கொண்டாடும் இஸ்ரேல் மக்களுக்கும், உலகெங்கிலுமுள்ள யூத நண்பர்களுக்கும் தமது வாழ்த்துகளைத் தெரிவித்துக் கொண்டுள்ளார்.
இது குறித்து அவர் வெளியிட்டுள்ள டுவிட்டர் செய்தியில், “இஸ்ரேல் மக்களுக்கும், உலகெங்கிலுமுள்ள யூத நண்பர்களுக்கும் ஹனுக்கா தின வாழ்த்துகள். இந்தப் பண்டிகை தினம் நமது வாழ்க்கையில் அமைதியையும், ஒளியையும் ஏற்படுத்துவதுடன், நம் மக்களிடையேயான நல்லுறவை வளப்படுத்தட்டும்” என்று தெரிவித்துள்ளார்.
இந்த ட்விட்டர் செய்தியில் இஸ்ரேல் நாட்டின் பிரதமர் திரு.பெஞ்சமின் நெதன்யாகு, அதிபர் திரு ரூவன் ரிவ்லின் ஆகியோர் இணைக்கப்பட்டுள்ளனர். பிரதமர் திரு நரேந்திர மோடி ஹீப்ரு மொழியில் ட்வீட் செய்துள்ளார்.
•••••••••••••
(